Maximilien de Robespierre u Maximilien Marie Isidore de Robespierre, naixito d'Arras (Artois, Reino de Francia, hue Paso de Calais, Francia) o 6 de mayo de 1758 y muerto guillotinato en París (Primera Republica Francesa) o 28 de chulio de 1794, estió un advogato y politico francés, destacato partecipant en a Revolución francesa, estando o prencipal representant d'a Montanya mientras a Convención Nacional (estió president d'a dita Convención Nacional). A suya ideyolochía yera democratica radical y ye una d'as presonalidatz politicas mas controvertitas d'ixas envueltas en Francia.